ມີການຕິຕຽນ ຮອບໃໝ່ ຕໍ່ການໂຈມຕີ ທາງອາກາດ ຂອງ ຣັດເຊຍ ຢູ່ ຊີເຣຍ
ອົງການນິລະໂທດກຳສາກົນ ກ່າວວ່າ ການໂຈມຕີ ທາງອາກາດ ຂອງຣັດເຊຍ ​ເມື່ອໄວໆມານີ້ ໄດ້ຕົກໃສ່ເຮືອນ ແລະໂຮງໝໍ ເຮັດໃຫ້ພົນລະເຮືອນ ຢ່າງໜ້ອຍ 200 ຄົນເສຍຊີວິດ.
ເທີກີໄດ້ເພີ້ມທະວີການຕຳໜິຕິຕຽນຕໍ່ການໂຈມຕີທາງອາກາດ ຂອງຣັດເຊຍຢູ່ໃນຊີເຣຍ ຫລັງຈາກໄດ້ມີການໂຈມຕີຢ່າງຮ້າຍ ແຮງທີ່ເມືອງ Idlib ໃນພາກຕາເວັນຕົກສຽງເໜືອຂອງປະເທດ ດັ່ງກ່າວ ນາຍົກລັດຖະມົນຕີເທີກີ ທ່ານ Ahmet Davutoglu ກ່າວໃນ ວັນອັງຄານວານນີ້ວ່າການປະຕິບັດງານທາງທະຫານຂອງຣັດ ເຊຍ ຢູ່ໃນຊີເຣຍ ແມ່ນໄດ້ແນ່ເປົ້າໝາຍ ໃສ່ທີ່ຕັ້ງ ທາງພົນລະ ເຮືອນແລະພວກຕໍ່ຕ້ານລັດຖະບານທີ່ນິຍົມແນວທາງປານກາງ ຂອງຊີເຣຍ ໃນລະຫວ່າງການພົບປະກັບບັນດາສະມາຊິກສະພາ ທ່ານ Davutoglu ຍັງໄດ້ປະນາມ ໃນອັນທີ່ທ່ານຮ້ອງວ່າ ການໂຈມຕີທາງອາກາດຂອງຣັດເຊຍ ໃນວັນອາທິດທີ່ຜ່ານມາຕໍ່ ເຂດຄວບຄຸມຂອງພວກຕໍ່ຕ້ານລັດຖະບານໃນເມືອງ Idlib ຄວາມເຄັ່ງຕຶງລະຫວ່າງຣັດເຊຍແລະເທີກີໄດ້ເພີ້ມທະວີຂຶ້ນໃນທ້າຍເດືອນແລ້ວຫຼັງຈາກ ເທີກີໄດ້ຍິງເຮືອບິນລົບຂອງກອງທັບຣັດເຊຍຕົກ ທີ່ເທີກີກ່າວວ່າ ໄດ້ບິນລ່ວງລ້ຳເຂົ້າໄປ ໃນດິນແດນຂອງຕົນ ໃກ້ໆເຂດຊາຍແດນຊີເຣຍ ແຕ່ຣັດເຊຍໄດ້ ປະຕິເສດຕໍ່ຂໍ້ກ່າວຫາ ດັ່ງກ່າວ ແນວໃດກໍຕາມ ກຸ່ມຕໍ່ຕ້ານລັດຖະບານໃນຊີເຣຍ ກໍໄດ້ຖິ້ມໂທດໃສ່ຣັດເຊຍເຊັ່ນດຽວກັນ ໃນການໂຈມຕີທີ່ເມືອງ Idlib ທີ່ພວກເຂົາເຈົ້າກ່າວວ່າ ເຮັດໃຫ້ມີຜູ້ເສຍຊີວິດຫລາຍກວ່າ 40 ຄົນ ສ່ວນນຶ່ງຂອງຈຳນວນນັ້ນແມ່ນເປັນພົນລະເຮືອນ ຣັດເຊຍເລີ້ມທຳການໂຈມຕີທາງອາກາດຢູ່ຊີເຣຍໃນທ້າຍເດືອນກັນຍາອັນເປັນພາກສ່ວນ ນຶ່ງ ໃນການດຳເນີນຄວາມພະຍາຍາມ ເພື່ອໃຫ້ການສະໜັບສະໜຸນແກ່ປະທານາທິບໍດີຊີ ເຣຍ ທ່ານ Bashar al-Assad ຣັດເຊຍກ່າວວ່າເປົ້າໝາຍຂອງຕົນແມ່ນກຸ່ມລັດອິສລາມ ແຕ່ກໍໄດ້ຮັບ ການຕຳໜິຕິຕຽນຢ່າງກວ້າງຂວາງວ່າ ການໂຈມຕີທາງອາກາດຂອງຣັດເຊຍ ແມ່ນແນເປົ້າໝາຍໃສ່ທີ່ຕັ້ງຂອງກຸ່ມຕໍ່ຕ້ານລັດຖະບານອື່ນໆ ສ່ວນການໂຈມຕີຂອງແນວໂຮມ ພາຍໃຕ້ການນຳພາຂອງສະຫະລັດ ທີ່ມີເທີກີຮວມຢູ່ດ້ວຍ ນັ້ນ ແມ່ນໄດ້ແນເປົ້າໝາຍໃສ່ກຸ່ມລັດອິສລາມໃນຊີເຣຍແລະອີຣັກ